**Podul**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cândva ai fost ciment, nisip şi fiare,

Şi nu-ţi păsa de flori, de păsări, dobitoace,

Trecut-au multe zile până s-apari în zare,

Scăpându-ne de gropi, de mâl şi de băltoace.

Acum eşti mândru cu grinzile în soare,

Ţinute-n forţă mare de un mănunchi de sârme,

Asculţi, cu multă teamǎ, mişcǎrile uşoare,

Călcarea apăsată, ce lasă atâtea urme!

Te joacă în picioare mulţime de-animale

Şi roţi de fiţe, ce duc ambiţii găunoase,

Fiinţele pierdute, pe tine stând, privesc în vale,

Spaimele-n ele cresc, simţind un frig în oase.

Să sară-n hău, se-ntreabă omul, aflat în vrie

Şi rǎtǎcit de lume, cu gânduri triste şi bizare.

Pentru el, tot ce a fost, a fost, că trebuia să fie,

Acum e un pierdut cu ochii goi, fără culoare.

Doar tu eşti cel ce ştie dac-a scăpat de rătăcire

Sǎrmanul om, supus atâtor legi!

Oricâţi, la tine, veni-vor pentru mântuire,

Tu faci ce poţi să faci, sperând sǎ-i înţelegi